سامى كلارك (19 مايو 1948 - 20 فبراير 2022), كان موسيقى و مغنى ومطرب و موسيقار لبنانى, اتميز بصوته الاوبرالى, بيعتبر واحد من اهم الفنانين اللبنانيين و خاصه فى مجال الاغنيه الاجنبيه. اسمه الحقيقى هوا سامى حبيقه, و لقب نفسه بسامى كلارك لتسهيل لنطق الاسم باللغات الاجنبيه خاصه انه بدا الغنا باللغات الاجنبيه. اتولد ونشا فى قريه ضهور الشوير و نال كتير من الجوايز فى مهرجانات موسيقيه من بلجاريا و المانيا و فرنسا و اليونان و النمسا. فى اواخر الستينات و فى السبعينات, اتميز خصوصا باغنية «مورى مورى» باللغه الانكليزيه من الحان الياس الرحبانى. غنى كلارك كمان بالفرنسيه والايطاليه والارمنيه واليونانيه والالمانيه والروسيه, ونجح فى المزج اللغوى فى الغناء بين العربيه وغيرها. شارك فى غنا شارات بعض مسلسلات الكرتون فى التمانينات من زى جريندايزر و جزيرة الكنز, بالاضافه لبعض الاعلانات.